સોનાની આ ખાણો કોહ-બાદ વિસ્તારમાં આવેલી છે, જેના પર તાલેબાનોનો વર્ષોથી કબજો છે. ઝરકાશાન પહાડો જ્યાં કાચા સોનાની ખાણો આવેલી છે, ત્યાં પાકિસ્તાની એન્જીનીયરોની મદદથી તાલીબાનોએ ખાણો ખોદવાનું શરુ કર્યું છે, એમ પૃથ્વીરાજ કોઠારીનું કહેવું છે. ખાણના મુદ્દે સ્થાનિક રહેવાસીઓએ તાલેબાનો સામે બળવો કર્યો હતો, પણ ત્રાસવાદીઓએ સ્થાનિક રહેવાસીઓને આ વિસ્તારમાંથી ભાગી જવાનું દબાણ ઉભું કર્યું હતું. આ જીલ્લાના એક આદિવાસી નેતા હાજી ગયાસુદ્દીને કહ્યું હતું કે જ્યાં કાચા સોનાની ખાણો આવેલી છે તે માકુર વિસ્તાર પર તાલેબાનોએ કબજો જમાવી દીધો છે.